Id-Direttiva tal-Kummissjoni 2002/66/KE
tas-16 ta’ Lulju ta’ l-2002
li temenda d-Direttivi tal-Kunsill 76/895/KEE, 86/362/KEE, 86/363/KEE u 90/642/KEE f'dak li jirrigwarda l-iffissar ta’ livelli massimi għar-residwi ta’ perstiċidi ġewwa u fuq il-frott u l-ħaxix, iċ-ċereali, l-oġġetti ta' l-ikel ta’ oriġini mill-annimali u ċerti prodotti li joriġinaw mill-pjanti, inklużi frott u ħxejjex rispettivament
(Test b’relevanza ŻEE)
IL-KUMMISJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 76/895/KEE tat-23 ta’ Novembru ta’ l-1976 li jirrigwarda l-iffissar ta’ livelli massimi għall-fdalijiet ta’ perstiċidi fi u fuq frott u ħxejjex [1], kif l-aħħar emendat permezz tad-Direttiva tal-Kummissjoni 2000/82/KE [2], u b’mod partikolari Artikolu 5 tiegħu,
Wara li kkunsidrat id-Direttiva tal-Kunsill 86/362/KEE ta’ l- 24 ta’ Lulju ta’ l-1986 dwar l-iffissar ta’ livelli massimi għall-fdalijiet ta’ pestiċidi fi u fuq iċ-ċereali [3], kif l-aħħar emendat permezz tad-Direttiva tal-Kummissjoni 2002/42/KE [4], u b’mod partikolari l-Artikolu 10 tiegħu,
Wara li kkunsidrat id-Direttiva tal-Kunsill 86/363/KEE ta’ l-24 ta’ Lulju ta’ l-1986 dwar l-iffissar ta’ livelli massimi għall-fdalijiet ta’ perstiċidi fi u fuq l-oġġetti ta' l-ikel ta’ oriġini mill-annimali [5], kif l-aħħar emendat permezz tad-Direttiva 2002/42/KE, u b’mod partikolari l-Artikolu 10 tiegħu,
Wara li kkunsidrat id-Direttiva tal-Kunsill 90/642/KEE tas-27 ta’ Novembru ta’ l-1990 dwar l-ifissar ta’ livelli massimi għall-fdalijiet ta’ pestiċidi fi u fuq prodotti ta’ oriġini mill-pjanti, inkluż frott u ħxejjex [6], kif l-aħħar emendat permezz tad-Direttiva tal-Kummissjoni 2002/42/KE, u b’mod partikolari l-Artikoku 7 tiegħu,
Billi:
(1) Fil-każ ta’ ċireali u prodotti ta’ oriġini tal-pjanti inklużi l-frott u l-ħxejjex, livelli tal-fdalijiet għandhom jirriflettu l-użu tal-kwantitajiet minimi ta’ pestiċidi meħtieġa biex jakkwistaw protezzjoni effettiva għall-pjanti, applikati b’tali mod li l-ammont ta’ fdalijiet huma kemm baxxi kif ukoll prattikabbli u aċċettati tossikoloġikament, fir-rigward ta’, u b’mod partikolari għall-protezzjoni ta’ l-ambjent u l-protezzjoni tas-saħħa tal-konsumaturi fit-termini ta’ l-estimi ta' dħul dietetiku tal-konsumaturi. Fil-każ ta’ l-oġġetti ta' l-ikel ta’ l-oriġini ta’ l-annimali, livelli ta’ fdalijiet għandhom jirriflettu l-konsum minn l-annimali ta’ ċereali u prodotti ta’ oriġini tal-pjanti li huma trattati bil-pestiċidi u, meta relevanti, il-konsegwenzi diretti ta’ l-użu ta’ mediċini veterinarji. Il-livelli massimi ta’ fdalijiet tal-Komunità (MRL) jirrappreżentaw il-limitu l-aktar għoli ta’ l-ammonti ta’ dawk il-fdalijiet li jistgħu jkunu misjuba f’komoditajiet meta prassi tajba agrikoli jkunu ġew irrispettati mill-produtturi.
(2) L-MRL għall-pestiċidi għandhom jinżammu taħt reviżjoni u l-livelli jistgħu jkunu mibdula sabiex jittieħed akkont ta' l-informazzjoni u d-dettalji l-ġodda. L-MRL għandhom ikunu ffisati fil-limitu l-aktar baxx tad-determinazzjoni analitika meta ma jkunx hemmx użu awtorizzat.
(3) Deċiżjonijiet tal-Kummissjoni kienu ttieħdu sabiex ma jinkludux is-sustanzi attivi fl-Anness I tad-Direttiva tal-Kunsill 91/414/KEE tal-15 ta’ Ġunju ta’ l-1991 dwar it-tqegħid tal-prodotti tal-protezzjoni tal-pjanti fuq is-suq [7], kif l-aħħar emendata permezz tad-Direttiva tal-Kummissjoni 2002/48/KE [8] għal: lindane (id-Deċiżjoni tal-Kummissjoni 2000/801/KE) [9], quintozene (id-Deċiżjoni tal-Kummissjoni 2000/816/KE) [10], permethrin (id-Deċiżjoni tal-Kummissjoni 2000/817/KE) [11], zineb (id-Deċiżjoni tal-Kummissjoni 2001/245/KE) [12] u parathion (id-Deċiżjoni tal-Kummissjoni 2001/520/KE) [13]. Dawn id-Deċiżjonijiet kellhom provvediment li l-prodotti tal-protezzjoni tal-pjanti li għandhom sustanzi attivi ma għandhomx ikunu awtorizzati aktar għall-użu fil-Komunità. Huwa għalhekk meħtieġ li jkunu miżjuda l-fdalijiet tal-pestiċidi li joriġinaw mill-użu ta’ dawn il-prodotti tal-protezzjoni tal-pjanti għall-Annessi għad-Direttivi 86/362/KEE, 86/363/KEE u 90/642/KEE li jippermettu sorveljanza sewwa u kontroll tal-projbizzjoni ta’ l-użu tagħhom u sabiex jipproteġu l-konsumatur. La darba mhux possibbli li jkun hemm diskriminazzjoni fil-monitoraġġ ta’ rutina bejn iż-zineb u d-dithiocarbamates l-oħra, mhux possibbli li jkunu stabbiliti l-MRL għaż-zineb. Sabiex jippermettu l-istennijiet leġittimi biex ikunu mwettqa għall-ħażniet eżistenti tal-pestiċdi li jkunu użati, id-Deċiżjonijiet ta' nuqqas ta' inklużjoni tal-Kummissjoni jippermettu perjodu għal biex jinħlew, u huwa xieraq li l-MRL premissibbli dwar l-idea li l-użu tas-sustanza kkonċernata ma jkunx awtorizzat fil-Komunità, ma għandhomx ikunu applikabbli sa l-aħħar tal-perjodu sa kemm jinħlew li japplika għal dik is-sustanza.
(4) Il-livelli massimi tal-fdalijiet ġew preċedentement iffissati fir-rigward ta’ lindane u parathion għal xi komoditajiet, fl-Anness II tad-Direttiva 76/895/KEE (kif emendata bid-Direttiva tal-Kummissjoni 82/528/KEE) [14], iżda din id-Direttiva tippermetti lill-Istati Membri sabiex jistabbilixxu MRL iktar għolja. Sabiex ikunu stabbiliti l-livelli massimi armonizzati ta’ fdalijiet tal-pestiċidi għall-lindane u l-parathion fi u fuq frott u ħxejjex fil-livell tal-Komunità huwa meħtieġ li jkunu inklużi dawn l-MRL milli fid-Direttiva 90/642/KEE. Aktar minn hekk, l-MRL għandhom ikunu emendati biex jirriflettu l-awtorizzazzjonijiet fil-livell tal-Komunità.
(5) Il-livelli massimi ta’ fdalijiet tal-Komunità u l-livelli rakkomandati mill-Codex Alimentarius huma ffissati u evalwati b'segwiment ta' proċeduri simili. Hemm numru limitat ta’ limiti ta’ fdalijiet massimi ta’ Codex għal-lindane, l-quintozene, il-permethrin u l-parathion. Dawn kienu ġew ikkunsidrati fl-istabbiliment tal-livelli massimi tal-fdalijiet iffissati f’din id-Direttiva. Il-Codex MRL li għandhom ikunu rakkomandati għall-irtirar fil-futur qarib ma kienux ġew meqjusa. Il-Codex MRL għal-lindane 0,1 mg/kg (bajd) u 0,7 mg/kg (laħam tat-tjur) huma EMRL (limiti ta’ fdalijiet estranji) (extraneous residue limits). Dawn l-MRL mhumiex stabbiliti f’livell li jistgħu jirriżultaw mill-użu preżenti tal-prodotti tal-protezzjoni tal-pjanti, imma jieħdu akkont tal-fatt li l-użu ta’ dawn is-sustanzi fil-passat ħallew fdalijiet li jistgħu jkunu kkunsidrati bħala kontaminati. L-MRL ibbażati fuq il-Codex MRL li kienu ġew evalwati fid-dawl tar-riskji għall-konsumaturi, l-ebda riskju ma ġie stabbilit meta jsir użu mill-punti tossikoloġiċi tat-tmiem ibbażati fuq l-istudji disponibbli għall-Kummissjoni. L-ADI għal-lindane hija 0,001 mg/kg bw/ġurnata (JMPR 1997), l-ebda doża ta’ referenza akuta ma hija kkunsidrata bħala meħtieġa, l-ADI għal parathion hija 0,004 mg/kg bw/ġurnata (JMPR 1995), l-ARfD hija 0,01 mg/kg bw/ġurnata (JMPR 1995), l-ADI għal permethrin hija 0,05 mg/kg bw/ġurnata (JMPR 1999), l-ebda ARfD ma hija kkunsidrata bħala meħtieġa, l-ADI għal quintozene hija 0,01 mg/kg bw/ġurnata (JMPR 1995), l-ebda ARfD ma hija kkunsidrata meħtieġa.
(6) Il-Komunità nnotifikat l-abbozz tad-Direttiva tal-Kummissjoni lejn l-Organizzazzjoni Dinjija tal-Kummerċ u l-kummenti li waslu kienu ġew ikkunsidrati fil-finalizzar tad-Direttiva. L-MRL għal pestiċidi speċifiċi/kumbinazzjonijiet ta’ uċuħ użati fil-pajjiżi terzi jistgħu jkunu eżaminati mill-Kummissjoni fuq il-bażi ta’ l-informazzjoni aċċettabbli mibgħuta [15].
(7) Il-miżuri li hemm provvediment dwarhom f’din id-Direttiva huma bi qbil ma’ l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali,
ADOTTAT DIN ID-DIRETTIVA:
Artikolu 1
Fl-Anness II tad-Direttiva 76/895/KEE id-dħul li jirrigward il-lindane u l-parathion għandhom ikunu mħassra.
Artikolu 2
Fil-lista fil-Parti A ta’ l-Anness II tad-Direttiva 86/362/KEE d-dħul f'dak li jirrigwarda l-fdalijiet tal-pestiċidi segwenti għandhom ikunu miżjuda:
"Fdalijiet ta' pestiċida | livell massimu (mg/kg) |
Lindane | 0,01 ċereali |
Quintozene (is-somma ta' quintozene, u pentachloro-aniline espresss bħala quintozene) | 0,02 ċereali |
Permethrin (is-somma ta' isomers) | 0,05 ċereali |
Parathion | 0,05 ċereali |
Artikolu 3
Dħul fir-rigward tal-fdalijiet tal-pestiċidi segwenti għandhom ikunu miżjuda fil-lista fil-Parti A ta’ l-Anness II tad-Direttiva 86/363/KEE:
"Fdalijiet ta' pestiċida | Livell massimu (mg/kg) |
Ta' xaħam misjub fil-laħam, preparazzjonijiet tal-laħam, raċanċ u xaħmijiet ta' l-annimali | Għal ħalib tal-baqar mhux ittrattat u krema intiera tal-ħalib tal-baqar elenkat fl-Anness 1 | Ta' bajd frisk mingħajr qoxra, fil-bajd ta' l-għasafar u isfar tal-bajd elenkati fl-Anness 1 fi ħdan il-kodiċi NM 0407 00 u 0408 (iii) (iv) |
Lindane | Laħam tat-tjur 0,7 Oħrajn 0,02 | 0,001 | 0,1 |
Quintozene | 0,01 | 0,01 | 0,01 |
Parathion | 0,05 | 0,05 | 0,05 |
Artikolu 4
Fil-tabella fl-Anness II tad-Direttiva 90/642/KEE, id-dħul għall-fdailijiet ta’ pestiċidi kif stabbiliti fl-Anness tad-Direttiva għandhom ikunu miżjuda jew immodifikati.
Artikolu 5
Din id-Direttiva għandha tidħol fis-seħħ fl-20 jum mill-pubblikazzjoni tagħha fil-Ġurnal Uffiċjali tal-Komunitajiet Ewropej.
1. L-Istati Membri għandhom iġibu fis-seħħ, il-liġijiet, ir-regolamenti u d-disposizzjonijiet amministrattivi meħtieġa sabiex ikunu konformi ma’ din id-Direttiva sat-30 ta’ Novembru 2002 l-aktar tard: Għandhom minnufih jinfurmaw lill-Kummissjoni dwar dan.
2. Għandhom japplikaw dawn id-disposizzjonijiet mill-1 ta’ Diċembru 2002 għal-lindane, quintozene u permethrin u mill-1 ta’ Mejju 2003 għall-parathion.
3. Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
Artikolu 6
Din id-Direttiva hija indirizzata lill-Istati Membri.
Magħmula fi Brussel, 16 Lulju 2002.